S-1039/2007

Mál þetta, sem dómtekið var 16. janúar sl., er höfðað með ákæru lögreglustjórans á höfuðborgarsvæðinu, útgefinni 1. nóvember 2007, á hendur B-kk-þgf S-kk-þgf, kt.[...], Prestastíg 1, Reykjavík, og A-kk-þgf Þ-kk-þgf Þ-kk-þgf, kt. [...], Reyrengi 2, Reykjavík „fyrir líkamsárás, með því að hafa aðfaranótt sunnudagsins 5. nóvember 2006, fyrir utan verslunina 10-11 í Engihjalla 8 í Kópavogi, veist að H-x-x K-e-x F-e-x, kt. [...], þannig að hann féll í götuna og hafi ákærði B-kk-nf þá kýlt hann í andlit og í höfuð en A-kk-nf í kjölfarið sparkað í fætur hans þar sem hann lá í götunni, með þeim afleiðingum að hann hlaut bólgu vinstra megin á enni og hrufl á vinstra eyra, bólgu yfir nefrót, glóðaraugu, roðablett á hálsi og í hársverði upp við hnakka, rispur yfir spjaldhrygg vinstra megin og þreifieymsli á hálsi, hnakka, herðum og niður með hryggvöðvum.

Telst þetta varða við 1. mgr. 217. gr. almennra hegningarlaga nr. 19, 1940, sbr. 10. gr. laga nr. 20, 1981 og 110. gr. laga nr. 82, 1998.

Þess er krafist að ákærði verði dæmdur til refsingar. Í málinu gerir H-x-x þá kröfu að ákærðu verði dæmdir til að greiða bætur að fjárhæð kr. 650.525 auk vaxta frá því að hið bótaskylda tilvik átti sér stað hinn 5. nóvember 2006 í samræmi við II. kafla vaxtalaga nr. 38/2001 og dráttarvaxta skv. III. kafla sömu laga frá því að mánuður var liðinn frá dagsetningu kröfunnar.“

Farið var með mál þetta samkvæmt 125. gr. laga nr. 19/1991 og var það tekið til dóms án frekari sönnunarfærslu er sækjanda og verjendum ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærðu hafa skýlaust játað brot sín. Sannað er með játningum ákærðu og öðrum gögnum málsins að þeir eru sekir um þá háttsemi sem þeim er gefin að sök í ákæru og er brot þeirra þar rétt heimfært til refsiákvæða.

Ákærði B-kk-nf mótmælir bótakröfu í ákæru og krefst þess aðallega að henni verði vísað frá dómi þar sem hún hafi aldrei verið birt honum, hún sé vanreifuð og ekki studd gögnum. Til vara krefst hann verulegrar lækkunar bótakröfu.

Ákærði A-kk-nf mótmælir einnig bótakröfu með sömu rökum og B-kk-nf, en auk þess telur hann að ekki sé um að ræða afleiðingar af hans þætti í brotinu sem geti varðað bótagreiðslu hans.

Samkvæmt framlögðu sakavottorði ákærða B-kk-ef var hann dæmdur 25. október 2006 fyrir brot gegn 244. gr. almennra hegningarlaga, en ákvörðun refsingar var frestað skilorðsbundið í tvö ár. Fram hefur komið í málinu að sá dómur var ekki birtur ákærða fyrr en eftir að brot það sem nú er ákært fyrir var framið og verður því ofangreindur skilorðsdómur ekki tekinn upp hér. Telst hæfileg refsing ákærða 100.000 króna sekt sem honum ber að greiða í ríkissjóð innan fjögurra vikna frá dómsuppsögu en sæta ella 8 daga fangelsi.

Ákærði A-kk-nf hefur samkvæmt framlögðu sakavottorði ekki hlotið refsiviðurlög, en ákæru á hendur honum var frestað skilorðsbundið vegna brots á 247. gr. almennra hegningarlaga, 10. nóvember 2006. Telst hæfileg refsing ákærða A-kk-ef 80.000 króna sekt sem honum ber að greiða í ríkissjóð innan fjögurra vikna frá dómsuppsögu en sæta ella 6 daga fangelsi.

Svo sem fyrr greinir liggur frammi bótakrafa frá brotaþola í málinu. Þar er krafist 60.000 króna bóta vegna tekjutaps, 350.000 króna í miskabætur, 67.000 króna í áætlaðan útlagðan kostnað, auk lögmannskostnaðar. Svo er að sjá á bréfi J-kk-ef A-kk-ef S-kk-ef hrl. vegna brotaþolans að bótakrafan beinist einungis að ákærða B-kk-þgf og verður ákærði A-kk-nf þegar af þeirri ástæðu sýknaður af kröfunni. Brotaþoli á rétt á miskabótum úr hendi ákærða B-kk-ef og þykja þær hæfilega ákveðnar 100.000 krónur og verður hann einnig dæmdur til að greiða 45.000 krónur vegna lögmannskostnaðar og er þá með talinn virðisaukaskattur. Kröfur um tekjutap og áætlaðan kostnað eru ekki studdar gögnum og verður þeim hluta bótakröfu vísað frá dómi. Ekki er að sjá að ákærða B-kk-þgf hafi verið kynnt bótakrafan fyrr en við þingfestingu málsins og verður ákvörðun um vexti af kröfunni miðuð við það eins og nánar greinir í dómsorði.

Ákærði B-kk-nf verður dæmdur til að greiða verjanda sínum K-kk-þgf S-kk-þgf hrl. 64.616 krónur í málsvarnarlaun að meðtöldum virðisaukaskatti. Ákærði B-kk-nf verður dæmdur til að greiða verjanda sínum S-kk-þgf K-kk-þgf K-kk-þgf hdl. 64.616 krónur í málsvarnarlaun að meðtöldum virðisaukaskatti.

Dóminn kveður upp A-kvk-nf M. K-kvk-nf settur héraðsdómari.

D ó m s o r ð :

Ákærði, B-kk-nf S-kk-nf, greiði 100.000 króna sekt í ríkissjóð innan fjögurra vikna frá dómsbirtingu en sæti ella 8 daga fangelsi.

Ákærði B-kk-nf greiði H-x-x K-e-x F-e-x 145.000 krónur ásamt vöxtum samkvæmt 1. mgr. 8. gr. laga nr. 38/2001 um vexti og verðtryggingu frá 5. nóvember 2006 til 9. febrúar 2008, en með dráttarvöxtum samkvæmt 1. mgr. 6. gr. sömu laga frá þeim degi til greiðsludags.

Ákærði B-kk-nf greiði málsvarnarlaun skipaðs verjanda síns, K-kk-ef S-kk-ef hæstaréttarlögmanns, 64.616 krónur.

Ákærði, A-kk-nf Þ-kk-nf Þ-kk-nf, greiði 80.000 króna sekt í ríkissjóð innan fjögurra vikna frá dómsbirtingu en sæti ella 6 daga fangelsi.

Ákærði A-kk-nf greiði málsvarnarlaun skipaðs verjanda síns, S-kk-ef K. K-kk-ef héraðsdómslögmanns, 64.616 krónur.

A-kvk-nf M. K-kvk-nf